<classify> Eden Hazard ametambulishwa rasmi kama mchezaji wa Real Madrid jana katika Uwanja wa Santigo Bernabeu, tukio ambalo lilihudhuriwa na kadamnasi ya watu. Hata hivyo, Hazard ameshindwa kufikia rekodi ya mashabiki waliohudhuria tukio la utambulisho wa mfungaji bora wa muda wote wa klabu hiyo Cristiano Ronaldo mwaka 2009. Idadi ya watu waliohudhuria hafla ya utambulisho wa Hazard ni 50,000 wakati Ronaldo aliingiza idadi ya watu 80,000. Hazard amejiunga na Real Madrid akitokea Chelsea kwa ada ya uhamisho wa Paundi milioni 150. Baada ya kukamilisha vipimo vya afya, Hazard alisaini mkataba wa miaka mitano chini ya usimamizi wa Rais wa klabu hiyo Florentino Perez. Mbelgiji huyo amedai kwamba kucheza Real Madrid ni ndoto ambayo amekuwa nayo tangu akiwa kijana mdogo, na hivyo anashukuru kuona ndoto yake imetimia. Ndoto yangu tangu nikiwa kijana mdogo ilikuwa ni kupata nafasi ya kucheza Real Madrid. Sidhani kama nimechelewa, nina miaka 28, muda ambao ni mzuri kwa mchezaji, amesema Hazard. Ameongeza kuwa alitamani sana kucheza chini ya Zinedine Zidane, mtu ambaye alikuwa akimwangalia kama mfano enzi za utoto wake, mtu ambaye ndiyo sababu nyingine iliyomfanya kujiunga na Real Madrid. Kila mtu anafahamu kuwa Zidane alikuwa mtu ninayemuiga wakati nikiwa mdogo, amesema. Uwepo wake hapa imekuwa ni sababu pia, licha kwamba nilishapanga kuja hapa. Kwa mujibu wa takwimu za wachezaji waliongoza kwa kujaza idadi ya mashabiki wakati wa utambulisho, Hazard anashika nafasi ya tano baada ya Ronaldo, lakiniakishika nafasi ya tatu katika Uwanjan wa Santiago Bernabeu baada ya Cristiano Ronaldo na Ricardo Kaka. Kaká: 55,000Cristiano Ronaldo: 80,000Eden Hazard: 50,000 Real Madrid fans turn out in huge numbers to welcome their Galacticos. pic.twitter.comGT4SuovUi2 Squawka News SquawkaNews June 13, 2019  <topic>: MICHEZO 